**ZADÁVANIE NADLIMITNEJ ZÁKAZKY**

 (TOVARY)

1. **Obchodné podmienky**

Predmet zákazky:

**Interiérové prvky**

Obsah súťažných podkladov (kapitola (D) Obchodné podmienky), o ktorých v zmysle § 42 ods. 11 zákona o verejnom obstarávaní verejný obstarávateľ vyhlasuje, že budú súčasťou Kúpnej zmluvy uzatvorenej podľa § 409 a nasl. Obchodného zákonníka, nie je prípustné meniť. Vo vyznačených bodoch budú uchádzačom doplnené konkrétne údaje, ktoré musia byť v súlade s jeho ponukou.

**KÚPNA ZMLUVA**

uzavretá podľa § 3 ods. 2 a nasl. zák. č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a podľa § 409 a nasl. zák. č. 513/1991 Zb. Obchodného zákonníka v znení neskorších predpisov medzi nižšie uvedenými zmluvnými stranami:

**Článok I.**

**Zmluvné strany**

 **Predávajúci: ..............................................................** *(vyplní uchádzač)*

 Sídlo: ............................................................... *(vyplní uchádzač)*

 IČO: ............................................................... *(vyplní uchádzač)*

 DIČ: ............................................................... *(vyplní uchádzač)*

 IČ DPH: ............................................................... *(vyplní uchádzač)*

 Konajúci prostredníctvom: ............................................................... *(vyplní uchádzač)*

 Zapísaný: ............................................................... *(vyplní uchádzač)*

 Bankové spojenie: ............................................................... *(vyplní uchádzač)*

 Číslo účtu IBAN: ............................................................... *(vyplní uchádzač)*

 Kontaktná osoba: ............................................................... *(vyplní uchádzač)*

 Telefón: ............................................................... *(vyplní uchádzač)*

 E-mail: ............................................................... *(vyplní uchádzač)*

(ďalej len „predávajúci“)

a

 **Kupujúci: Slovenská republika v správe správcu -**

 **Detská fakultná nemocnica s poliklinikou Banská Bystrica**

 Sídlo: Námestie L. Svobodu 4, 974 09 Banská Bystrica

 IČO: 37 957 937

 DIČ: 2021928150

 IČ DPH: nie je platiteľ DPH

 **Zastúpený: MUDr. Miloslav Hanula, PhD., člen štatutárneho orgánu – medicínsky riaditeľ**

**Ing. Juraj Gallo, člen štatutárneho orgánu - ekonomický riaditeľ**

 Zriadený: Zriaďovacou listinou Ministerstva zdravotníctva SR

 číslo 14192-6/2004-OPP zo dňa 24.11.2004

 Bankové spojenie: Štátna pokladnica, Bratislava

 Číslo účtu IBAN ...............................................................

 Kontaktná osoba: ...............................................................

 Telefón: ...............................................................

 E-mail: ...............................................................

(ďalej len „kupujúci“)

**Článok II.**

**Postup na obstaranie predmetu zmluvy**

1. Kupujúci vyhlásil v súlade s § 66 a nasl. zák. č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, nadlimitnú zákazku postupom verejnej súťaže, predmetom ktorej je dodanie **tovaru** vrátane poskytnutia služieb spojených s dodaním tovaru a dodania dokladov bližšie špecifikovaných v Článku III. bod 2 tejto zmluvy.
2. Oznámenie o vyhlásení verejného obstarávania bolo zverejnené vo Vestníku verejného obstarávania č. .......... *(vyplní uchádzač)*, zo dňa .......... *(vyplní uchádzač)*, pod značkou .......... *(vyplní uchádzač)* a v Publikačnom vestníku EÚ pod číslom .......... *(vyplní uchádzač)* .
3. Táto kúpna zmluva sa uzatvára na základe vyhodnotenia ponúk, z ktorých bola ponuka predávajúceho vybraná v súlade s podmienkami uvedenými v súťažných podkladoch verejného obstarávania ako ponuka úspešného uchádzača. Na základe tejto skutočnosti zmluvné strany uzatvárajú v súlade s platnými právnymi predpismi túto kúpnu zmluvu.

**Článok III.**

**Predmet kúpy**

1. Predmetom tejto zmluvy je záväzok predávajúceho dodať kupujúcemu **tovar**, ktorý je bližšie špecifikovaný v Prílohe č. 1 tejto zmluvy, ktorá je neoddeliteľnou súčasťou tejto zmluvy a previesť na kupujúceho vlastnícke právo k dodanému tovaru a záväzok kupujúceho dodaný tovar a služby bližšie vymedzené v bode 2 tohto článku od predávajúceho prevziať a zaplatiť predávajúcemu dohodnutú kúpnu cenu.
2. Súčasťou záväzku predávajúceho dodať kupujúcemu tovar podľa tejto zmluvy sú aj:
3. služby spojené s dodaním tovaru, t.j. zabezpečenie dopravy a vyloženie zmontovaného tovaru v mieste dodania (sídle kupujúceho);
4. poskytnutie písomných dokladov potrebných pre riadne a bezchybné užívanie tovaru na stanovený účel - návodu na použitie v slovenskom jazyku.

3. Dopravu tovaru do miesta dodania bližšie špecifikovaného v Článku V. tejto zmluvy je predávajúci povinný zabezpečiť tak, aby bola zabezpečená dostatočná ochrana tovaru pred jeho poškodením alebo znehodnotením.

**Článok IV.**

**Práva a povinnosti zmluvných strán**

1. Predávajúci je povinný:

a) dodať kupujúcemu tovar v súlade so všetkými špecifikáciami a inými podmienkami uvedenými v tejto zmluve, v dohodnutej akosti, množstve riadne a včas;

b) dodať kupujúcemu tovar, ktorý okrem špecifikácií uvedených v tejto zmluve spĺňa tiež všetky požiadavky stanovené príslušnými právnymi predpismi a platnými technickými normami záväznými pre takéto plnenie a týkajúcimi sa jeho uvádzania tovaru na trh;

c) dodať kupujúcemu tovar, ktorý spĺňa všetky kvalifikačné, odborné, technické a iné predpoklady, mať predpísané povolenia a skúšky a spĺňa akékoľvek iné predpoklady stanovené príslušnými právnymi predpismi a záväznými technickými normami pre riadne poskytnutie plnenia;

d) pri dodávke tovaru dodržiavať bezpečnostné, technické a iné prevádzkové predpisy a smernice kupujúceho, prípadne iné vnútorné predpisy, s ktorými ho kupujúci riadne, včas a preukázateľne oboznámil;

e) plnenie pred dodaním podrobiť všetkým povinným technickým, funkčným či iným skúškam alebo certifikácii, ak je vyžadovaná v súlade so špecifikáciou alebo príslušnými všeobecne záväznými právnymi predpismi alebo príslušnými technickými normami;

f) včas oznámiť kupujúcemu všetky prekážky a skutočnosti, ktoré by mohli spôsobiť omeškanie predávajúceho s riadnym a včasným poskytnutím plnenia, nemožnosť dodatočného poskytnutia plnenia, alebo by odôvodňovali posun záväzného termínu pre poskytnutie plnenia;

g) tovar náležite zabaliť obvyklým spôsobom tak, aby nedošlo k jeho poškodeniu, strate alebo zničeniu, a aby bola zabezpečená jeho ochrana až do momentu prevzatia tovaru kupujúcim v dohodnutom mieste dodania tovaru;

h) vopred vyzvať kupujúceho na prevzatie tovaru v dohodnutom mieste dodania tovaru v čase, kedy bude tovar k dispozícii na prevzatie kupujúcim;

i) odovzdať tovar v mieste dodania len poverenej osobe kupujúceho, ak takú osobu kupujúci určil a predávajúcemu preukázateľne oznámil;

j) umožniť kupujúcemu alebo poverenej osobe kupujúceho, ak takú osobu kupujúci určil a predávajúcemu preukázateľne oznámil, vykonať obhliadku tovaru pred jeho prevzatím;

k) dodať kupujúcemu spolu s tovarom všetky doklady a dokumenty týkajúce sa tovaru, ktoré sú nevyhnutné pre jeho riadnu montáž, inštaláciu, uvedenie do prevádzky, používanie, či údržbu, ak taká potreba vyplýva z povahy tovaru či dohodnutej špecifikácie;

l) umožniť výkon kontroly súvisiaci s predmetom plnenia tejto zmluvy ako aj s ostatnými ustanoveniami tejto zmluvy zo strany osôb oprávnených na výkon kontroly, kedykoľvek od uzavretí tejto zmluvy a počas platnosti a účinnosti Zmluvy o nenávratnom finančnom príspevku; oprávnenými osobami sú najmä:

* Riadiaci orgán (poskytovateľ ) a ním poverené osoby;
* Najvyšší kontrolný úrad SR;
* príslušná správa finančnej kontroly;
* certifikačný orgán a nimi poverené osoby;
* orgán auditu, jeho spolupracujúce orgány a nimi poverené osoby;
* splnomocnení zástupcovia Európskej Komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a EÚ;

m) poskytnúť osobám oprávnených na výkon kontroly orgánov špecifikovaných v písm. n) tohto bodu všetku potrebnú súčinnosť. V prípade, že v dôsledku kontroly vykonanej oprávneným orgánom, dôjde zavinením predávajúceho k uznaniu plnenia predmetu tejto zmluvy ako neoprávneného výdavku, t.j. výdavku, ktorý nezodpovedá cenám bežným na trhu v čase ich vzniku a v mieste ich vzniku, a ktorý preto nebude kupujúcemu uznaný ako oprávnený, je predávajúci povinný nahradiť kupujúcemu v plnom rozsahu škodu, ktorá mu v dôsledku tejto skutočnosti vznikne;

n) rešpektovať právo osôb oprávnených na výkon kontroly vstupovať do objektov, ak to súvisí s predmetom tejto zmluvy a požadovať od predávajúceho predloženie originálnych dokladov a inú potrebnú dokumentáciu, alebo iné ďalšie doklady súvisiace s touto zmluvou;

o) prijať opatrenia na nápravu nedostatkov zistených kontrolou, overovaním na mieste v zmysle Správy z kontroly, v lehote stanovenej osobami oprávnenými na výkon kontroly, a zároveň zaslať kupujúcemu informáciu o splnení opatrení prijatých na nápravu zistených nedostatkov bezodkladne po ich splnení.

2. Kupujúcije:

a) povinný poskytnúť predávajúcemu za účelom riadneho dodania tovaru v potrebnej dobe nevyhnutnú súčinnosť; súčinnosťou kupujúceho sa nerozumie plnenie alebo suplovanie povinností predávajúceho vyplývajúcich z tejto zmluvy či príslušných všeobecne záväzných právnych predpisov;

b) povinný včas a preukázateľne informovať predávajúceho o všetkých bezpečnostných, technických a iných prevádzkových predpisoch a smerniciach kupujúceho, ktoré kupujúci požaduje od predávajúceho dodržať;

c) má právo pred prevzatím tovaru vykonať obhliadku tovaru a skontrolovať doklady dodávané spolu s tovarom;

d) je povinný v dohodnutom mieste dodania tovaru prevziať riadne a včas ponúknutý tovar, ak je bez akýchkoľvek vád;

e) má právo (nie však povinnosť) prevziať tovar aj s vadami, ktoré nebránia riadnemu užívaniu tovaru na účel určený alebo vyplývajúci z tejto zmluvy, inak na obvyklý účel; ak sa kupujúci rozhodne tovar s takýmito vadami prevziať, uvedie vady tovaru, ktoré nebránia riadnemu užívaniu plnenia v dodacom liste spolu s primeranou lehotou pre odstránenie takýchto vád dohodnutou s predávajúcim, inak 15 dní;

f) preberá tovar podpisom písomného dodacieho listu, v ktorom sa uvedie tovar, jeho množstvo, dátum prevzatia, meno a podpis osoby preberajúcej tovar za kupujúceho a iné skutočnosti v zmysle tejto zmluvy; tovar sa považuje za dodaný a prevzatý kupujúcim až podpisom príslušného dodacieho listu;

g) neuplatňuje sa.

**Článok V.**

**Čas a miesto dodania tovaru, vlastnícke právo k tovaru a nebezpečenstvo škody na tovare**

1. Predávajúci sa zaväzuje dodať kupujúcemu tovar **v lehote najneskôr do 30 mesiacov od účinnosti zmluvy, pričom kupujúci vystaví dielčie objednávky týkajúce sa predmetu zákazky v závislosti na prebiehajúcich rekonštrukčných prácach a kupujúci sa zaväzuje dodať tovar v lehote najneskôr do 60 kalendárnych dní odo dňa vystavenia dielčej objednávky.**

2. Predávajúci sa zaväzuje dopraviť tovar kupujúcemu do miesta dodania, ktorým je sídlo kupujúceho, a to: **Detská fakultná nemocnica s poliklinikou Banská Bystrica, Námestie L. Svobodu 4, 974 09 Banská Bystrica.** Toto miesto dodania je zároveň aj miestom plnenia.

3. Zmluvné strany sa dohodli, že predávajúci pri odovzdaní tovaru vrátane súčastí bližšie špecifikovaných v Článku III. bod 2 písm. a) až b) tejto zmluvy, odovzdá kupujúcemu **dodací list.** Oprávnený zástupca kupujúceho potvrdením dodacieho listu potvrdí prevzatie tovaru vrátane súčastí bližšie špecifikovaných v Článku III. bod 2 písm. a) a b) tejto zmluvy; jedna kópia dodacieho listu ostáva kupujúcemu. V prípade uplatnenia oprávnenej výhrady kupujúceho pri dodaní tovaru vrátane súčastí bližšie špecifikovaných v Článku III. bod 2 písm. a) a b) tejto zmluvy, ostáva tovar vo vlastníctve predávajúceho až do doby, kým predávajúci neodstráni prekážku, ktorá bráni kupujúcemu riadne tovar vrátane súčastí bližšie špecifikovaných v Článku III. bod 2 písm. a) a b) tejto zmluvy prevziať.

4. Predávajúci nesie nebezpečenstvo škody na tovare a zostáva vlastníkom tovaru až do momentu jeho prevzatia kupujúcim, a to podpisom dodacieho listu. Prevzatím tovaru kupujúcim podľa predchádzajúcej vety prechádza vlastnícke právo k prevzatému tovaru a nebezpečenstvo škody na prevzatom tovare na kupujúceho.

**Článok VI.**

**Kúpna cena a platobné podmienky**

1. Kupujúci neposkytuje zálohy a preddavky na účely úhrady kúpnej ceny.
2. Kupujúci a predávajúci sa dohodli, že celková kúpna cena za predmet kúpy podľa tejto zmluvy je stanovená dohodou zmluvných strán, v zmysle zák. NR SR č. 18/1996 Z.z. o cenách v znení neskorších predpisov a vyhl. MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.

**Celková kúpna cena za predmet kúpy je:**

cena bez DPH: ....................... EUR

sadzba DPH (.... %) a výška DPH: ....................... EUR

cena vrátane DPH: ....................... EUR.

K príslušnej cene bude predávajúci, ktorý je osobou registrovanou pre daň z pridanej hodnoty, účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a kupujúci sa zaväzuje ju uhradiť spolu s cenou. Pre vylúčenie pochybností platí že, pokiaľ predávajúci v momente uzavretia tejto zmluvy nebol osobou registrovanou pre daň z pridanej hodnoty, nie je oprávnený k príslušnej cene navyše účtovať DPH a cena je v takom prípade považovaná za cenu konečnú vrátane DPH.

Štruktúra kúpnej ceny je uvedená v prílohe č. 6 tejto zmluvy.

1. Kúpna cena za predmet kúpy určená v bode 2 tohto článku je pevná, konečná a nemenná.Kúpna cena predstavuje odplatu za splnenie zmluvného záväzku predávajúceho vyplývajúceho z tejto zmluvy a pokrýva tiež všetky a akékoľvek interné či externé náklady alebo výdavky predávajúceho na splnenie tejto zmluvy, t.j. na riadne a včasné dodanie tovaru, poskytnutie a vykonanie dojednaných plnení ako aj primeraného zisku, ak táto zmluva alebo príslušné všeobecne záväzné právne predpisy neustanovujú inak. Kúpna cena zahŕňa tiež odplatu za udelenie všetkých licencií a súhlasov udeľovaných predávajúcim vo vzťahu k plneniu predávajúceho podľa tejto zmluvy.
2. Kupujúci zaplatí predávajúcemu kúpnu cenu za predmet kúpy, v ktorej je už zahrnutá aj cena za služby poskytované počas záručnej doby podľa Prílohy č. 2 tejto zmluvy, na základe faktúry vystavenej predávajúcim najskôr po dodaní tovaru a podpísaní dodacieho listu preukazujúceho komplexnú dodávku, inštaláciu, uvedenie do prevádzky bez akýchkoľvek nedorobkov alebo vád a zaškolenie zamestnancov kupujúceho s obsluhou prístroja.
3. Faktúra predávajúceho musí mať náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov a musí obsahovať číslo tejto zmluvy. Predávajúci je povinný k faktúre priložiť kópiu dodacieho listu.
4. Splatnosť faktúry vystavenej na základe tejto zmluvy je 60 dní odo dňa doručenia formálne a vecne správnej faktúry kupujúcemu. Zmluvné strany vzájomne konštatujú, že dohoda o lehote splatnosti faktúry predávajúceho nie je v hrubom nepomere k právam a povinnostiam predávajúceho zo záväzkového vzťahu založeného touto zmluvou. Kupujúci vykoná úhradu faktúry bezhotovostným prevodom na účet predávajúceho. Za deň splnenia záväzku kupujúceho z tejto zmluvy sa považuje deň pripísania kúpnej ceny na účet predávajúceho.
5. V prípade, ak faktúra nebude obsahovať náležitosti a prílohu (kópiu dodacieho listu) alebo ak bude faktúra vykazovať iné vecné alebo formálne nedostatky, je kupujúci oprávnený namietať vecnú a formálnu správnosť a úplnosť faktúry predávajúceho či jej povinných príloh najneskôr do uplynutia lehoty jej splatnosti a predávajúcemu vrátiť faktúru na opravu alebo doplnenie. V takom prípade začne plynúť nová lehota splatnosti opravenej alebo doplnenej faktúry dňom jej doručenia kupujúcemu.
6. Predávajúcemu vzniká nárok na zaplatenie kúpnej ceny riadnym dodaním tovaru kupujúcemu do dohodnutého miesta dodania, v dohodnutom množstve a kvalite, potvrdením dodacieho listu kupujúcim, a doručením faktúry za predmetné plnenie kupujúcemu.
7. Zmluvné strany sa dohodli, že predávajúci nemôže postúpiť pohľadávky voči kupujúcemu tretej osobe, podľa § 524 a nasl. zák. č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník“), bez predchádzajúceho súhlasu kupujúceho. Právny úkon, ktorým predávajúci postúpi pohľadávky voči kupujúcemu tretej osobe bez predchádzajúceho súhlasu kupujúceho je podľa § 39 Občianskeho zákonníka neplatný. Predávajúci berie na vedomie, že súhlas kupujúceho je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Článok VII.**

**Záručná doba a zodpovednosť za vady**

1. Predávajúci zodpovedá za to, že tovar bude mať po celú záručnú dobu vlastnosti dohodnuté v tejto zmluve a bude ho možné používať na účel vyplývajúci z tejto zmluvy, inak na obvyklý účel vzhľadom na povahu plnenia.
2. Predávajúci poskytuje na tovar vrátane všetkých jeho súčastí a príslušenstva, záruku za akosť na dobu ......... *(vyplní uchádzač v súlade s Opisom predmetu zákazky)* mesiacov. Záručná doba začína plynúť prevzatím tovaru kupujúcim. Záručná doba neplynie po dobu, po ktorú kupujúci nemôže tovar užívať na určený alebo obvyklý účel pre vady, za ktoré zodpovedá predávajúci v rámci záručnej doby vrátane doby odstraňovania takýchto vád. Záručná doba plynie pri dodaní alebo vykonaní náhradného plnenia odznova.
3. Plnenie má vady, ak nezodpovedá špecifikácii uvedenej v tejto zmluve alebo ak má právne vady.
4. Predávajúci zodpovedá za vady plnenia, ktoré má plnenie v čase jeho prevzatia a tiež za vady vzniknuté po prevzatí plnenia, ak boli spôsobené porušením povinností predávajúceho.
5. Kupujúci je povinný plnenie prezrieť a skontrolovať pri preberaní tovaru v súlade s touto zmluvou. Kupujúci je povinný oznámiť predávajúcemu vady tovaru, na ktorý sa vzťahuje záruka, najneskôr v posledný deň záručnej doby.
6. V prípade ak je dodaním tovaru s vadami porušená táto zmluva podstatným spôsobom, je kupujúci oprávnený:

a) požadovať odstránenie vád plnenia dodaním náhradného plnenia za vadné plnenie, okrem ak plnenie vzhľadom na jeho povahu nemožno vrátiť alebo odovzdať predávajúcemu alebo ak od predávajúceho nemožno spravodlivo žiadať prevzatie plnenia späť s ohľadom na rozsah jeho používania pred zistením vady; ak by bolo podľa stanoviska predávajúceho odstránenie vady časovo alebo finančne náročné alebo inak neprimerané s ohľadom na okolnosti a účel plnenia alebo by si vyžadovalo podľa stanoviska predávajúceho neprimeranú súčinnosť kupujúceho, je kupujúci oprávnený požadovať bezplatné náhradné plnenie za vadné plnenie;

b) požadovať dodanie chýbajúcej časti, ak vada spočíva v neúplnosti plnenia;

c) požadovať odstránenie právnych vád;

d) požadovať bezplatné odstránenie vád opravou predmetu plnenia v primeranej dobe stanovenej kupujúcim, ak sú vady odstrániteľné; ak sa však ukáže, že vady plnenia sú neopraviteľné alebo že s ich opravou by boli podľa posúdenia predávajúceho spojené neprimerané náklady, môže kupujúci požadovať náhradné plnenie alebo primeranú zľavu z kúpnej ceny. Ak predávajúci neodstráni vady plnenia v primeranej dodatočnej lehote stanovenej kupujúcim, alebo ak odoprie vadu odstrániť pred jej uplynutím, môže kupujúci odstúpiť od tejto zmluvy alebo požadovať primeranú zľavu z kúpnej ceny;

e) požadovať primeranú zľavu z kúpnej ceny;

f) odstúpiť od tejto zmluvy.

V prípade omeškania predávajúceho s odstránením vady plnenia v lehote určenej kupujúcim v prípadoch podľa písm. a) a d) tohto bodu, alebo ak je zrejmé, že predávajúci nie je schopný vady plnenia riadne odstrániť v určenej lehote, je kupujúci, ak neodstúpi od tejto zmluvy, oprávnený popri nároku na poskytnutie primeranej zľavy z kúpnej ceny tiež odstrániť vady sám alebo prostredníctvom tretej osoby na náklady predávajúceho, pričom o tejto skutočnosti je kupujúci povinný predávajúceho bezodkladne písomne informovať.

7. V prípade ak je dodaním tovaru s vadami porušená táto zmluva porušená nepodstatným spôsobom, kupujúci je oprávnený žiadať dodanie chýbajúceho plnenia a odstránenie ostatných vád plnenia v primeranej lehote stanovenej kupujúcim; ak predávajúci vady plnenia v lehote neodstráni, môže kupujúci uplatniť nárok na primeranú zľavu z kúpnej ceny alebo od odstúpiť od tejto zmluvy.

8. Právo voľby medzi nárokmi ustanovenými v bode 6 a 7 tohto článku patrí kupujúcemu. Kupujúci je povinný oznámiť voľbu nároku predávajúcemu spravidla spolu s oznámením vady, inak bez zbytočného odkladu po oznámení vady plnenia predávajúcemu.

9. Predávajúci sa zaväzuje, že **vybaví oprávnenú reklamáciu kupujúceho** (odstráni vadu reklamovanú v záručnej dobe riadne a dohodnutým spôsobom) **bez zbytočného odkladu** opravou alebo výmenou vadného tovaru za iný tovar so zhodnými alebo objektívne lepšími technickými a užívateľskými vlastnosťami, najneskôr však **do 30 dní od doručenia reklamácie kupujúceho;** v opačnom prípade je kupujúci oprávnený účtovať predávajúcemu zmluvnú pokutu uvedenú v Článku VIII. bod 2 tejto zmluvy.

10. Kupujúci  berie na vedomie, že je povinný používať tovar len na účel, na ktorý je určený a dodržiavať známe pravidlá na jeho použitie.

11. Zmluvné strany berú na vedomie, že záruka sa nevzťahuje na vady tovaru, ku ktorým došlo:

a) po prechode nebezpečenstva škody na tovare vonkajšími udalosťami a nespôsobil ich predávajúci;

b) v dôsledku nesprávneho zaobchádzania, obsluhy, prípadne skladovania, alebo užívania v rozpore s podmienkami užívania tovaru stanovenými v príslušnej dokumentácii dodanej spolu s tovarom, inak v rozpore s obvyklými podmienkami užívania dodaného tovaru;

c) v dôsledku akejkoľvek živelnej udalosti;

d) v dôsledku neodborného zásahu kupujúceho alebo tretej osoby bez súhlasu predávajúceho;

e) v dôsledku zanedbania predpísaných nevyhnutných úkonov, o potrebe vykonania ktorých bol kupujúci náležite informovaný zo strany predávajúceho.

**Článok VIII.**

**Zmluvné pokuty, úroky z omeškania a ďalšie dojednania**

1. V prípade omeškania predávajúceho s termínom dodania tovaru uvedeným alebo dohodnutým v Článku V. bod 1 tejto zmluvy, je kupujúci oprávnený účtovať predávajúcemu zmluvnú pokutu vo výške 0,1 % z ceny nedodaného tovaru bez DPH, s ktorým je dodávateľ v omeškaní, a to za každý deň omeškania, maximálne však do výšky 100 % z kúpnej ceny tovaru bez DPH uvedenej v Článku VI. bod 2 tejto zmluvy. Zaplatenie zmluvnej pokuty nezbavuje predávajúceho povinnosti dodať kupujúcemu príslušné omeškané plnenie v zmysle tejto zmluvy.
2. V prípade omeškania predávajúceho s odstránením reklamovaných vád tovaru podľa Článku VII. bod 9 tejto zmluvy, je kupujúci oprávnený účtovať predávajúcemu zmluvnú pokutu vo výške 100,00 EUR za každý deň omeškania.
3. Ak je kupujúci, ktorý je subjektom verejného práva, v omeškaní so splnením peňažného záväzku alebo jeho časti, je povinný platiť z nezaplatenej sumy úroky z omeškania v sadzbe podľa § 369 ods. 2 Obchodného zákonníka v spojení s nar. vlády SR č. 21/2013 Z.z., ktorým sa vykonávajú niektoré ustanovenia Obchodného zákonníka, a to vo výške základnej úrokovej sadzby Európskej centrálnej banky platnej k prvému dňu omeškania s plnením peňažného záväzku zvýšenej o osem percentuálnych bodov; takto určená sadzba úrokov z omeškania platí počas celej doby omeškania s plnením peňažného záväzku.
4. Rozhodnutie požadovať zaplatenie zmluvnej pokuty alebo úroku z omeškania oznámi oprávnená strana doručením faktúry druhej zmluvnej strane. Splatnosť faktúry je 30 dní odo dňa jej doručenia druhej zmluvnej strane.
5. Uplatnením zmluvnej pokuty nie je dotknutý nárok kupujúceho na náhradu škody spôsobenej porušením zmluvnej povinnosti predávajúceho. Kupujúci má nárok na náhradu škody v rozsahu presahujúcom zmluvnú pokutu.
6. Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto zmluvy a navzájom si budú oznamovať všetky okolnosti a informácie, ktoré majú alebo môžu mať vplyv na plnenie podľa tejto zmluvy.
7. Predávajúci sa zaväzuje, že bude s kupujúcim bez zbytočného odkladu rokovať o všetkých otázkach, ktoré by mohli negatívne ovplyvniť proces dodania dohodnutého tovaru alebo proces poskytovania služieb podľa tejto zmluvy, a že mu bude oznamovať všetky okolností, ktoré by mohli ohroziť dohodnutý termín pre dodanie tovaru v zmysle tejto zmluvy.

**Článok IX.**

**Zodpovednosť za škodu a okolnosti vylučujúce zodpovednosť**

1. Zmluvné strany si vzájomne zodpovedajú za škody vzniknuté dôsledkom porušenia ich povinností z tejto zmluvy. Ani jedna zo zmluvných strán nemá právo na náhradu ušlého zisku.
2. Nárok na náhradu škody nevzniká oprávnenej strane ak povinná strana preukáže, že k porušeniu jej zákonnej alebo zmluvnej povinnosti došlo v dôsledku okolností vylučujúcich zodpovednosť.
3. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť však nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené. Na účely tejto zmluvy sa za okolnosti vylučujúce zodpovednosť považujú napr. štrajk, epidémia, požiar, prírodná katastrofa, mobilizácia, vojna, povstanie, zabavenie resp. embargo produktov objektívne potrebných pre poskytovanie predmetu plnenia, nezavinená regulácia odberu elektrickej energie. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka.
4. Poškodená strana, resp. oprávnená strana nemá nárok na náhradu škody, ak nesplnenie povinnosti povinnej strany bolo spôsobené okolnosťou vylučujúcou zodpovednosť, porušením povinností poškodenou stranou alebo nedostatkom súčinnosti, na ktorú bola poškodená strana povinná.
5. Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť alebo mohla vedieť, že poruší svoju povinnosť, je povinná oznámiť druhej zmluvnej strane povahu prekážky, ktorá jej bráni alebo bude brániť v plnení jej povinnosti ako aj o jej dôsledkoch tohto porušenia, a to písomne bez zbytočného odkladu po tom, čo sa o prekážke dozvedela, alebo pri náležitej starostlivosti mohla dozvedieť.
6. Zmluvná strana, ktorej bezprostredne hrozí škoda, je povinná s prihliadnutím na okolnosti prípadu vykonať všetky opatrenia na odvrátenie škody alebo na jej zmiernenie. Zmluvná strana, ktorá bezprostrednú hrozbu škody spôsobila, musí nahradiť náklady, ktoré vznikli druhej zmluvnej strane pri odvracaní bezprostredne hroziacej škody alebo pri zmiernení jej následkov.

**Článok X.**

**Garančná zábezpeka**

* + - 1. Zmluvné strany sa dohodli na tzv. garančnej zábezpeke, ktorá bude odovzdaná kupujúcemu v deň odovzdania tovaru predávajúcim a prevzatia tovaru kupujúcim vo forme bankovej záruky, vystavenej inštitúciou, ktorá má povolenie NBS podľa všeobecne platných právnych predpisov SR pôsobiť ako banka na území SR, pričom bankovou zárukou sa rozumie doklad preukazujúci poskytnutie bankovej záruky ako záväzku banky uspokojiť kupujúceho do výšky akejkoľvek splatnej pohľadávky kupujúceho voči predávajúcemu z titulu zodpovednosti predávajúceho za vady tovaru podľa tejto zmluvy alebo v súvislosti s ňou, a to vo výške 5 % z ceny za tovar bez DPH.
			2. Banková záruka musí byť neodvolateľná, bezpodmienečná a musí trvať po celú záručnú dobu uvedenú v Článku VII. bod 2 tejto zmluvy. V prípade jej čerpania počas záručnej doby, je predávajúci povinný doplniť bankovú záruku do jej pôvodnej výšky, pričom jej doplnením sa rozumie rozšírenie existujúcej bankovej záruky alebo predloženie novej bankovej záruky. Kupujúci musí odsúhlasiť znenie bankovej záruky, pričom si vyhradzuje právo toto znenie neschváliť.
			3. Zmluvné strany sa dohodli, že kupujúci je oprávnený uspokojiť z bankovej záruky svoje nároky z vád tovaru, nároky na zmluvnú pokutu, nároky na náhradu škody alebo iné straty a náklady vzniknuté kupujúcemu v dôsledku porušenia zmluvných povinností predávajúceho.
			4. Garančná zábezpeka môže byť vykonaná aj zložením finančných prostriedkov na účet kupujúceho uvedený v článku I. zmluvy

**Článok XI.**

**Doba platnosti zmluvy**

* + - 1. Počas platnosti a účinnosti tejto zmluvy predávajúci nie je oprávnený (teda nesmie) svoje dodávateľské práva na predmet kúpy podľa tejto zmluvy, ktoré mu vyplývajú zo zmluvného vzťahu uzavretého na základe výsledku verejného obstarávania s kupujúcim, preniesť na iného predávajúceho alebo odstúpiť inému predávajúcemu.

**Článok XII.**

**Ukončenie zmluvy a úhrada súvisiacich nákladov**

1. Táto zmluva môže zaniknúť, okrem riadneho splnenia všetkých práv a povinností zmluvných strán z nej vyplývajúcich, na základe:

a) písomnej dohody zmluvných strán;

b) písomnej výpovede v 1-mesačnej výpovednej lehote bez udania dôvodu, pričom výpovedná lehota začína plynúť prvým dňom mesiaca, nasledujúceho po mesiaci v ktorom bude výpoveď doručená druhej zmluvnej strane;

c) odstúpenia od tejto zmluvy ktoroukoľvek zmluvnou stranou.

2. Výpoveď tejto zmluvy podľa bodu 1 písm. b) tohto článku musí mať písomnú formu a musí byť doručená druhej zmluvnej strane, inak je neplatná. Výpoveďou táto zmluva zaniká v posledný deň výpovednej lehoty.

3. Kupujúci je oprávnený odstúpiť od tejto zmluvy, ak:

a) predávajúci poruší svoju povinnosť podľa tejto zmluvy podstatným spôsobom;

b) predávajúci poruší svoju povinnosť podľa tejto zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej kupujúcim;

c) ak sa zákazka spravuje režimom ZVO a predávajúci stratil spôsobilosť vyžadovanú ZVO pre účasť na verejnom obstarávaní;

d) v rámci kontroly verejného obstarávania zákazky, na základe ktorej došlo k uzavretiu tejto zmluvy, bolo konštatované porušenie zákona;

e) ponuka predávajúceho bola kupujúcim vyhodnotená ako víťazná ponuka v dôsledku machinácií a podvodných postupov predávajúceho;

f) predávajúci postúpi svoje práva z tejto zmluvy alebo uzatvorí zmluvu o subdodávke v rozpore s podmienkami tejto zmluvy;

g) predávajúci poskytne kupujúcemu vedome nepravdivé a zavádzajúce informácie, resp. neposkytne informácie v súlade s požiadavkami kupujúceho na plnenie týkajúce sa príslušnej zákazky;

h) na majetok predávajúceho je vyhlásený konkurz, konkurzné konanie bolo zastavené pre nedostatok majetku alebo je predávajúcemu povolená reštrukturalizácia;

i) predávajúci vstúpi do likvidácie, preruší alebo iným spôsobom skončí svoju podnikateľskú činnosť;

j) predávajúci predá svoj podnik alebo časť podniku a podľa kupujúceho sa tým zhorší vymožiteľnosť práv a povinností z tejto zmluvy;

k) predávajúci je v procese verejného obstarávania prehlásený za subjekt, ktorý vážne porušil zmluvu tým, že si neplní svoje zmluvné povinnosti;

l) okolnosti vylučujúce zodpovednosť predávajúceho trvajú viac ako 60 dní;

m) predávajúci stratí iné právne alebo vecné predpoklady na riadne plnenie podľa tejto zmluvy;

n) v momente uzavretia tejto zmluvy nemá predávajúci v registri partnerov verejného sektora zapísaných konečných užívateľov výhod v súlade s príslušnými ustanoveniami ZVO a ZRPVS a k zápisu do tohto registra nedôjde ani do 30 dní od momentu uzavretia tejto zmluvy;

o) je splnený niektorý z dôvodov na odstúpenie od tejto zmluvy podľa § 19 ZVO;

p) neuplatňuje sa.

4. Predávajúci je oprávnený odstúpiť od tejto zmluvy, ak:

a) kupujúci poruší svoju povinnosť podľa tejto zmluvy podstatným spôsobom;

b) kupujúci poruší svoju povinnosť podľa tejto zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej predávajúcim;

c) u predávajúceho existujú zákonné dôvody pre odmietnutie dodania tovaru;

d) dodaním tovaru by bol alebo mohol byť porušený zákon;

e) v rámci kontroly verejného obstarávania zákazky, na základe ktorej došlo k uzavretiu tejto zmluvy, bolo konštatované porušenie zákona;

f) okolnosti vylučujúce zodpovednosť kupujúceho trvajú viac ako 60 dní.

5. Pre účely tejto zmluvy sa porušenie povinnosti zmluvnej strany považuje za podstatné, v prípade ak:

a) také porušenie táto zmluva alebo všeobecne záväzné právne predpisy za podstatné porušenie vyslovene označujú, alebo

b) ak zmluvná strana porušujúca túto zmluvu vedela v čase uzavretia tejto zmluvy alebo v tomto čase bolo rozumné predvídať s prihliadnutím na účel tejto zmluvy, ktorý vyplynul z jej obsahu alebo z okolností, za ktorých bola táto zmluva uzavretá, že druhá zmluvná strana nebude mať záujem na plnení povinností pri takom porušení tejto zmluvy.

6. Odstúpenie musí mať písomnú formu a je účinné dňom jeho doručenia druhej zmluvnej strane. Odstúpením od tejto zmluvy zmluva zaniká ku dňu doručenia oznámenia jednej zmluvnej strany o odstúpení od tejto zmluvy druhej zmluvnej strane.

7. Kupujúci po odstúpení od tejto zmluvy ktoroukoľvek zmluvnou stranou, ku dňu odstúpenia od tejto zmluvy potvrdí cenu predávajúcim riadne vykonaného plnenia podľa tejto zmluvy, ktoré bolo kupujúcim prevzaté.

8. Ak sa zmluvné strany nedohodnú inak, plnenie podľa bodu 7 tohto článku a protihodnotu za plnenie si zmluvné strany ponechajú a nebudú si ich povinné či oprávnené vrátiť, ak súčasne platí, že:

a) dôvod odstúpenia od tejto zmluvy nespočíva v porušení zmluvnej povinnosti v súvislosti s plnením podľa tejto zmluvy a poskytnutím protihodnoty za plnenie jednou zo zmluvných strán; a

b) takéto plnenie má pre kupujúceho hospodársky význam aj bez dodania zvyšku plnenia; a

c) nejde o dôvod odstúpenia kupujúceho od tejto zmluvy v súlade s bodom 3 písm. n) tohto článku.

9. Vzájomne poskytnuté plnenie a protihodnotu za plnenie, ktoré nezodpovedajú požiadavkám podľa bodu 8 tohto článku, si zmluvné strany vzájomne vrátia, pričom ak ide o peňažné plnenie, aj spolu s úrokom počítaným odo dňa, kedy došlo k odstúpeniu od tejto zmluvy až do úplného vrátenia takéhoto peňažného plnenia vo výške zodpovedajúcej 1M EURIBOR platnému ku dňu odstúpenia od tejto zmluvy.

10. Predávajúci je v nadväznosti na odstúpenie od tejto zmluvy povinný poskytnúť kupujúcemu maximálnu možnú súčinnosť za účelom výkonu práv a povinností kupujúceho podľa tejto zmluvy, najmä predložiť kupujúcemu všetky podklady a informácie slúžiace na vyúčtovanie plnení podľa tejto zmluvy.

11. Ukončením platnosti tejto zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád dodaného tovaru, resp. záručných vád a nárokov.

**Článok XIII**

**Subdodávatelia a osobitné povinnosti predávajúceho**

1. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá predávajúci, ako keby predmet zmluvy plnil sám. Predávajúci pri plnení predmetu zmluvy špecifikovaného v článku III tejto zmluvy využije subdodávateľov v súlade s prílohou č. 5 tejto zmluvy. Ak úspešný uchádzač nemá v úmysle zadať časti plnenia predmetu zmluvy subdodávateľom túto skutočnosť uvedie.
2. K zmene subdodávateľa môže dôjsť len po odsúhlasení zmeny kupujúcim. Predávajúci je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov podľa bodu 1 tohto článku zmluvy. Kupujúci zašle písomné stanovisko (súhlas/nesúhlas) predávajúcemu bez zbytočného odkladu. Schválený bude každý subdodávateľ, ktorý bude riadne identifikovaný v zmysle bodu 1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z.z. v platnom znení.
3. Predávajúci sa zaväzuje na požiadanie kupujúceho predložiť mu všetky zmluvy, ktoré má uzavreté so subdodávateľmi.
4. Využitím subdodávateľov nie je dotknutá zodpovednosť predávajúceho za plnenie predmetu zmluvy. Predávajúci je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.
5. Predávajúci a subdodávatelia sú povinní byť počas trvania tejto zmluvy zapísaní v registri partnerov verejného sektora (ďalej len „register“), ak im táto povinnosť vyplýva zo zákona č. 315/2016 Z.z. v platnom znení.
6. V prípade, ak kupujúci zistí, že subdodávateľ nie je zapísaný v registri, vyzve predávajúceho na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby predávajúci navrhol v súlade s bodmi tohto článku zmenu subdodávateľa, ktorý spĺňa podmienku zápisu v registri.

**Článok XIV**

**Komunikácia zmluvných strán**

1. Akékoľvek oznámenia druhej zmluvnej strane, pre ktoré táto zmluva vyžaduje písomnú formu, budú doručené na adresu druhej zmluvnej strany uvedenú v záhlaví tejto zmluvy alebo touto zmluvnou stranou po uzavretí tejto zmluvy na tento účel písomne oznámenú.
2. Každá správa, súhlas, schválenie alebo rozhodnutie, ktoré sa požadujú na základe tejto zmluvy, sa vyhotovia, ak nie je stanovené inak, v písomnej podobe. Odosielateľ akejkoľvek písomnej správy môže požadovať písomné potvrdenie príjemcu.
3. Každá komunikácia týkajúca sa platnosti alebo účinnosti tejto zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
4. Akákoľvek písomnosť doručovaná v súvislosti s touto zmluvou sa považuje za doručenú druhej zmluvnej strane v prípade doručovania prostredníctvom:
5. faxu, okamihom vytlačenia potvrdenia o odoslaní faxovej správy z faxu použitého odosielateľom, ktoré potvrdí doručenie zasielanej písomnosti na číslo faxu príjemcu počas obvyklého pracovného času adresáta; alebo
6. elektronickej pošty (e–mail) dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený. Pre potreby doručovania prostredníctvom elektronickej pošty (e–mail) sa použije adresa zmluvnej strany uvedená v záhlaví tejto zmluvy, dokiaľ príslušná zmluvná strana neurčí inak; alebo
7. pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
8. Kupujúci a predávajúci sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov uvedených v tejto zmluve.

**Článok XV.**

**Spoločné a záverečné ustanovenia**

* + - 1. Zmluvné strany pre účely tejto zmluvy určujú kontaktné osoby zodpovedné za vecnú a odbornú komunikáciu v súvislosti s touto zmluvou, a to:

a) za kupujúceho: ........................................ *(vyplní uchádzač)*

1. za predávajúceho: ....................................

2. Akékoľvek zmeny a doplnenia tejto zmluvy môžu byť vykonané písomným dodatkom k tejto zmluve po vzájomnej dohode a podpísané oprávnenými osobami zmluvných strán za predpokladu, že uzatvorenie dodatku nie je v rozpore so všeobecne záväznými právnymi predpismi, najmä zákonom o verejnom obstarávaní v platnom znení. Uvedené sa netýka zmeny kontaktných osôb uvedených v bode 1 tohto článku, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane.

3. Zmluvné strany sa dohodli, že táto zmluva a právne vzťahy ňou založené a s ňou súvisiace sa budú spravovať právnym poriadkom Slovenskej republiky, predovšetkým zákonom č. 513/1991 Zb. Obchodný zákonník v znení neskorších predpisov.

4. Všetky spory vzniknuté medzi zmluvnými stranami v súvislosti s právami a povinnosťami zmluvných strán z tejto zmluvy alebo touto zmluvou založenými, vrátane sporov o ich plnenie, či neplnenie, o platnosť, neplatnosť, účinnosť, neúčinnosť, výklad a určenie práv a povinností zmluvných strán vyplývajúcich z tejto zmluvy, bude príslušný rozhodovať vecne príslušný všeobecný súd.

5. Ak je, alebo sa stane jedno alebo viaceré z ustanovení tejto zmluvy neplatnými, nevzťahuje sa táto skutočnosť na ostatné ustanovenia tejto zmluvy. Zmluvné strany sa zaväzujú nahradiť ustanovenie, ktoré sa preukáže ako právne neplatné, ustanovením s rovnakým alebo čo najbližším hospodárskym účelom sledovaným pôvodným neplatným ustanovením.

6. Táto zmluva sa vyhotovuje v piatich (5) rovnopisoch, z ktorých po podpísaní predávajúci obdrží dva (2) rovnopisy zmluvy a kupujúci tri (3) rovnopisy zmluvy.

7. Táto zmluva je platná dňom jej podpísania poslednou zmluvnou stranou. Táto zmluva je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia s tým, že táto zmluva vrátane všetkých jej príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie zmluvy v registri sa nepovažuje za porušenie ani za ohrozenie obchodného tajomstva a informácie označené v tejto zmluve ako dôverné v zmysle § 271 ods. 1 Obchodného zákonníka sa nepovažujú za dôverné informácie. Táto zmluva je účinná dňom nasledujúcim po dni jej zverejnenia v registri.

8. Ak zanikne jedna zo zmluvných strán, prechádzajú jej práva a povinnosti z tejto zmluvy na jej právneho zástupcu.

9. Zmluvné strany vyhlasujú, že si túto zmluvu si prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

10. Neoddeliteľnou súčasťou tejto zmluvy sú jej prílohy:

Príloha č. 1: Technická špecifikácia predmetu kúpy;

Príloha č. 2: Zoznam subdodávateľov ;

Príloha č. 3: Štruktúra kúpnej ceny;

**Za kupujúceho: Za predávajúceho:**

V Banskej Bystrici, dňa ............. V ............. dňa ............... *(vyplní uchádzač)*

................................................. .................................................

MUDr. Miloslav Hanula, PhD. *(vyplní uchádzač)*

člen štatutárneho orgánu – medicínsky riaditeľ

.................................................

Ing. Juraj Gallo

člen štatutárnehoorgánu - ekonomický riaditeľ

**Príloha č. 1**: **Technická špecifikácia predmetu kúpy**

Predloží uchádzač v súlade s časťou (B) Opis predmetu zákazky a ponukou uchádzača podľa bodu 17.2.8 súťažných podkladov.

**Príloha č. 2**: **Zoznam subdodávateľov**

|  |  |  |  |  |
| --- | --- | --- | --- | --- |
| **P.č.** | **Názov firmy a sídlo subdodávateľa, IČO** | **Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)** | **Predmet dodávok, prác alebo služieb** | **Podiel na celkovom objeme dodávky (%)** |
|  |  |  |  |  |
|  |  |  |  |  |
|  |  |  |  |  |

**Za kupujúceho: Za predávajúceho:**

V Banskej Bystrici, dňa ............. V ............. dňa ............... *(vyplní uchádzač)*

................................................. .................................................

MUDr. Miloslav Hanula, PhD. *(vyplní uchádzač)*

člen štatutárneho orgánu – medicínsky riaditeľ

.................................................

Ing. Juraj Gallo

člen štatutárnehoorgánu - ekonomický riaditeľ

**Príloha č. 3**: **Štruktúra kúpnej ceny**

*(predkladá úspešný uchádzač v súlade s časťou (C) Spôsob určenia ponukovej ceny)*